**ΜΑΘΗΜΑ 25ο**

**ΕΠΙΓΕΙΑ ΚΑΙ ΔΟΡΥΦΟΡΙΚΗ ΕΠΙΚΟΙΝΩΝΙΑ**

Στο σχήμα που βλέπουμε παρακάτω παρατηρούμε ότι τα κύματα μεταδίδονται σχεδόν ευθύγραμμα από το σταθμό που τα στέλνει μέχρι το σταθμό που τα παραλαμβάνει. Όταν όμως οι αποστάσεις είναι αρκετά μεγάλες τότε σε κάθε σταθμό τοποθετούμε αναμεταδότες που η δουλειά τους είναι να ενισχύουν το σήμα και να το αναμεταδίδουν δυνατά στον επόμενο σταθμό.

Προκειμένου να μην έχουμε προβλήματα από τα διάφορα βουνά ή τα ψηλά κτήρια τοποθετούμε τους σταθμούς στις κορυφές των βουνών ώστε να έχουν οπτική επαφή οι σταθμοί

Στη **δορυφορική επικοινωνία** τα δορυφορικά συστήματα αποτελούνται από τους επικοινωνιακούς δορυφόρους και τους αντίστοιχους σταθμούς στο έδαφος. Ο δορυφόρος πρέπει να βρίσκεται πάντα σε οπτική επαφή με τους σταθμούς που βρίσκονται στο έδαφος για να μπορεί να γίνεται σωστά η μετάδοση. Πρέπει να ξέρουμε ότι και οι δορυφόροι έχουν αναμεταδότες τους οποίους χρησιμοποιούν στη μετάδοση.

ΕΡΓΑΣΙΑ ΓΙΑ ΤΟ ΣΠΙΤΙ

Γράψε με δικά σου λόγια τι κατάλαβες από το σημερινό μάθημα.

Περιέγραψε με ποιο τρόπο γίνεται η μετάδοση ενός αγώνα ποδοσφαίρου ώστε να έχουμε εμείς τη δυνατότητα να τον βλέπουμε σε απευθεία μετάδοση.